ฟุตบอลโลกรอบคัดเลือก

ฟุตบอลโลกรอบคัดเลือก () เป็นชุดของการแข่งขันซึ่งฟุตบอลทีมชาติแต่ละประเทศจะเข้าร่วมเพื่อคัดเลือกทีมที่ได้รับสิทธิ์ผ่านเข้าสู่การแข่งขันรอบสุดท้ายของฟุตบอลโลกชาย

การแข่งขันรอบคัดเลือกจะจัดขึ้นภายใน 6 โซนทวีปของฟีฟ่า แต่ละโซนจัดโดยสมาพันธ์ของตน ได้แก่ เอเอฟซี (เอเชีย), ซีเอเอฟ (แอฟริกา), คอนคาแคฟ (อเมริกาเหนือ กลาง และแคริบเบียน), คอนเมบอล (อเมริกาใต้), โอเอฟซี (โอเชียเนีย) และ ยูฟ่า (ยุโรป) การแข่งขันฟุตบอลโลกแต่ละครั้ง ฟีฟ่าจะเป็นผู้พิจารณาจำนวนโควต้าในรอบสุดท้ายที่จัดสรรให้กับแต่ละโซน โดยอ้างอิงจากจำนวนและความแข็งแกร่งสัมพัทธ์ของทีมในสมาพันธ์

ตามธรรมเนียม เจ้าภาพจัดการแข่งขันจะได้รับการโควต้าโดยอัตโนมัติ เช่นเดียวกับที่เคยเกิดขึ้นกับผู้ชนะการแข่งขันที่ผ่านมาในช่วงประวัติศาสตร์ของการแข่งขัน ส่วนผู้เข้ารอบสุดท้ายทีมอื่น ๆ ทั้งหมดจะพิจารณาจากความสำเร็จในรอบคัดเลือกเท่านั้นโดยไม่คำนึงถึงความสำเร็จครั้งก่อนหน้านี้

 ประวัติ 
โควต้าสำหรับการแข่งขันฟุตบอลโลกครั้งแรกในปี ค.ศ. 1930 นั้น ทุกทีมเข้าร่วมโดยผ่านการเชิญเท่านั้น ในฟุตบอลโลก 1934 เป็นครั้งแรกที่มีการแข่งขันรอบคัดเลือกแท้จริง ฟุตบอลโลกรอบคัดเลือกนัดแรกแข่งขันในวันที่ 11 มิถุนายน ค.ศ. 1933 เมื่อสวีเดนเอาชนะเอสโตเนีย 6–2 ที่สตอกโฮล์ม และทำประตูแรกได้ใน 7 นาทีของการแข่งขัน โดยแหล่งข่าวบางส่วน ระบุว่าผู้ยิงประตูเป็นกัปตันทีมสวีเดน คนุต ครูน ในขณะที่คนอื่น ๆ ให้การรบรองว่าเป็นการทำเข้าประตูตัวเองโดยผู้รักษาประตูชาวเอสโตเนียชื่อ เอวาลด์ ทิปเนอร์

แม้ว่าจำนวนทีมที่ผ่านเข้ารอบสุดท้ายจะเพิ่มขึ้นอย่างต่อเนื่อง (16 ทีมระหว่างปี ค.ศ. 1934 ถึง 1978 จากนั้นเพิ่มเป็น 24 ทีมระหว่างปี ค.ศ. 1982 ถึง 1994 และ 32 ทีมในปี ค.ศ. 1998 ถึง 2022 และสุดท้ายคือ 48 ทีมตั้งแต่ปี ค.ศ. 2026) รูปแบบการคัดเลือกยังคงไม่เปลี่ยนแปลง ทีมต่าง ๆ จะถูกจัดกลุ่มตามทวีปและแข่งขันกันเพื่อชิงโควต้าในจำนวนที่แน่นอน โดยมีโควต้าหนึ่งหรือสองตำแหน่งที่มอบให้กับผู้ชนะของเพลย์ออฟระหว่างทวีป

 โควต้าการคัดเลือกแบ่งตามทวีป 

ตารางด้านล่างแสดงจำนวนโควต้าที่จัดสรรโดยฟีฟ่า สำหรับแต่ละทวีปในแต่ละการแข่งขัน นอกจากนี้ยังแสดงจำนวนทีมทั้งหมดที่เข้าร่วมและแข่งขันในทุกรอบการคัดเลือก

ในตาราง "H" หมายถึง โควต้าอัตโนมัติสำหรับเจ้าภาพ "C" หมายถึง โควต้าอัตโนมัติสำหรับการป้องกันแชมป์ และ "inv" หมายถึง จำนวนทีมที่ได้รับเชิญในปี ค.ศ. 1930 โควต้าในการแข่งขันเพลย์ออฟข้ามทวีปจะแสดงแทน เป็นเศษส่วนดังนี้
 0.5 – โควต้าในเพลย์ออฟโดยตรง
 0.25 – โควต้ารอบรองชนะเลิศรอบเพลย์ออฟ (ซึ่งผู้ชนะจะพบกับทีมอื่นเพื่อชิงโควต้าในรอบชิงชนะเลิศ)
  – โควต้าการแข่งขันเพลย์ออฟซึ่ง 2 ใน 6 ทีมจะผ่านเข้ารอบ

+ จำนวนโควต้าสำหรับทวีป  1934 1938 1950 1954 1958 1962 1966 1970 1974 1978 1982 1986 1990 1994 1998 2002 2006 2010 2014 2018 2022 2026 ยุโรป 4 inv  12  11+H+C  7+C  11+H  9+H+C  8+2×0.5  9+H  8+C  8.5+H  8.5+C  13+H  12.5+C  13+H  12+C  14+H  13.5+C  13+H  13  13  13+H  13  16 แอฟริกา —  1  0  1  0.5  1  1  1  1  2  2  2  3  5  5  5  5+H  5  5  5  9+ เอเชีย —  1  1  1  0.5  1  1  1  2  2  2  2  3.5  2.5+2H  4.5  4.5  4.5  4.5  4.5+H  8+ โอเชียเนียcolspan=3   0  0  0  0  0.5  0.5  0.25  0.5  0.5  0.5  0.5  0.5  0.5  0.5  1+ อเมริกาเหนือและกลางและแคริบเบียน 2 inv  1  1  2  1  1  0.5  1  1+H  1  1  2  1+H  2  1.25+H  3  3  3.5  3.5  3.5  3.5  3.5  3+2×+3H อเมริกาใต้ H+6 inv  2  1  4+H  1+C  3  3.5+H+C  3+C  3  2.5+C  2.5+H  3+C  4  2.5+C  3.5  4+C  4.5  4.5  4.5  4.5+H  4.5  4.5  6+ โควต้าทั้งหมด 13  16  16  16  16  24  32  48 จำนวนทีมในรอบสุดท้าย 15  13 เข้าสู่รอบคัดเลือกrowspan=3   32  34  32  37  51  54  69  69  97  105  107  119  111  145  172  196  197  205  203  210  211   แข่งขันรอบคัดเลือก 27  21  19  33  46  49  51  68  90  95  103  110  103  128  168  193  194  199  202  208  204   ผ่านคัดเลือกโดยรอบคัดเลือก 14  10  9  13  14  14  14  14  14  14  22  22  22  22  30  29  31  31  31  31  31  45 ผ่านคัดเลือกโดยไม่ต้องแข่งขัน 13  2  6  7  3  2  2  2  2  2  2  2  2  2  2  2  3  1  1  1  1  1  3

 หมายเหตุ

 อ้างอิง 

 แหล่งข้อมูลอื่น 

 เว็บไซต์อย่างเป็นทางการของฟีฟ่า 
 การแข่งขันฟุตบอลโลกครั้งก่อนหน้า 


หมวดหมู่:การแข่งขันฟุตบอลระหว่างประเทศ